Številka: 03206- 4/2016-3

Datum: 30.*5*. 2017

**ZAPISNIK**

8. redne seje Komisije za poimenovanje naselij in ulic, ki je bila v torek 30.maja 2017 s pričetkom ob 17. uri, v Banketni dvorani, Mestne hiše, Mestni trg 1, Ljubljana in se je zaključila ob 20.45 uri.

NAVZOČI ČLANI:

Predsednik Janez Moškrič, Ana Žličar, Nevzet Porić, Janez Žagar, Marjan Jernej Virant, Tomaž Čučnik in tajnik komisije Jan Skoberne.

NAVZOČNOST OPRAVIČILA: Podpredsednica Stanka Ferenčak Marin.

NAVZOČI OSTALI VABLJENI:

Suzana Tibaut iz GURS - OGUL, Marjan Belec iz Oddelka za gospodarske dejavnosti in promet, Ivan Stanič in Karel Pollak iz Oddelka za urejanje prostora, iz Službe za organiziranje dela MS MOL dr. Irena Strelec.

Opravičili so se: Miha Verbič iz Sekretarjata MU MOL, Janez Dotti iz Oddelka za ravnaje z nepremičninami in Miljana Butina Smrdelj iz Oddelka za kulturo.

Na zasedanju je manjkal en član komisije.

Predsednik komisije Janez Moškrič je pozdravil navzoče člane in vse prisotne ter predlagal, da se glasuje o dnevnem redu.

Ker ni bilo pripomb, je bil dan na glasovanje

**PREDLOG SKLEPA:**

**Komisija za poimenovanje naselij in ulic sprejme predlagani razširjeni dnevni red 8. redne seje.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**SPREJETI DNEVNI RED:**

1. **Potrditev zapisnika 7. seje komisije z dne 15. 12. 2016**
2. Seznanitev z novo prejetimi pobudami na naslovu komisije
3. **Delovni osnutek Odloka o določitvi imen ulic, parkov in sprememb potekov ulic na območju Mestne občine Ljubljana** (poročata Suzana Tibaut in Jan Skoberne)
4. Pobude in vprašanja članov komisije;

**AD 1**

**Potrditev zapisnika 7. seje komisije z dne 15. 12. 2016**

Pripomb na zapisnik ni bilo, zato je predsednik dal na glasovanje

**PREDLOG SKLEPA:**

**Komisija za poimenovanje naselij in ulic sprejme in potrdi zapisnik 7. redne seje.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2**

SEZNANITEV Z NOVO PREJETIMI POBUDAMI NA NASLOVU KOMISIJE

Tajnik komisije KPNU je predstavil nekaj pobud, ki so prispele na naslov KPNU in so predmet obravnave pri naslednji točki, druge pa bodo po programu dela KPNU za leto 2017 predmet jesenskega osnutka akta.

**Zaključek:**

**Komisija za poimenovanje naselij in ulic pri Mestnem svetu Mestne občine Ljubljana se je seznanila z nekaterimi pobudami, kar bo predstavljeno v naslednji točki dnevnega reda.**

**AD 3**

**DELOVNI OSNUTEK ODLOKA O DOLOČITVI IMEN ULIC, PARKOV IN SPREMEMB POTEKOV ULIC NA OBMOČJU MESTNE OBČINE LJUBLJANA**

Uvodoma je predsednik pojasnil okvir predstavljenega gradiva in ob sprotni obravnavi tudi naznačil svoje mnenje in sprejel način sprotnega glasovanja. Na podlagi osnov in zaključkov 7. seje komisije sta poročala o delovnem osnutku akta Suzana Tibaut in tajnik KPNU Jan Skoberne.

Uvodoma je del gradiva predstavila Suzana Tibaut pripravljenega s strani GURS OGUL in Jan Skoberne ostali del. Posebej je poudarjeno, da ni sprejemljiv predlog Plečnikove ulice oz Plečnikove aleje namesto Barjanske ulice, ker je sistem označevanja ulic, mestnih vpadnic enotno sistemsko poimenovan. Potek osi Barjanske ceste je moten, zmeden prvič zaradi Kolezijske ulice, drugič pa zaradi Riharjeve ulice.V Registru prostorskih enot (RPE) je že pred časom s strani KPNU zaznano neusklajeno stanje z dejanskim stanjem potekov ulic, ki ni usklajeno v prostoru s stanjem po sprejetih odlokih MOL. V RPE je Barjanska cesta prekinjena od Barjanskega mostu do križišča s Cesto v Mestni log in Kopačevo cesto. Pripadne stavbe Barjanski cesti so še vedno označene s pripadom Riharjevi ulici, tu pa je prizadetih cca 250 stanovanj, ocenjeno več kot 800 oseb.

Člani komisije so spremljali posamezna predstavljena stanja osi ulic in soglašali s spremenjenimi poteki v glavnem zaradi sprememb ulic iz naslova novega AC obroča, ki je spremenil sistem in potek mestne mreže ulic. Delovni osnutek upošteva vse zaključke zadnje seje KPNU in upošteva možnosti sprememb in novih poimenovanj ulic.

V razpravi so člani komisije postavljali svoje predloge in po zaključku razprave je predsednik Janez Moškrič dal na glasovanja po vrstnem redu:

* 1. **PREDLOG SKLEPA:**

**Kocbekova ulica se ukine in namesto ulice se v prostoru do Linhartove ulice imenuje Park Edvarda Kocbeka.**

Navzočih je bilo 6 članov.

Za je glasovalo 6 članov. Proti ni glasoval nihče.

* 1. **PREDLOG SKLEPA:**

**Kolezijska ulica na delu pred Trnovsko cerkvijo se ukine in poimenuje po arhitektu Josipu Plečniku, kot Plečnikova ulica.**

Navzočih je bilo 6 članov.

Za je glasovalo 6 članov. Proti ni glasoval nihče.

* 1. **PREDLOG SKLEPA:**

**Ukinjena Kolezijska ulica se na drugem delu Barjanske ceste ohrani in se pripadajoče stavbe preštevilči in se tudi obrne potek ulice, tako bo potek vseh stikajočih ulic sistemsko enako obravnavan z začetkom v križišču ulic (Kopališke ulice, Gerbičeve ulice in Zelene poti.)**

Navzočih je bilo 6 članov.

Za je glasovalo 6 članov. Proti ni glasoval nihče.

* 1. **PREDLOG SKLEPA:**

**Koseška cesta se ukine na delu ob Koseškem ribniku do križišča z Večno potjo, Žabja ulica naj se imenuje del ulice, ki vodi od ribnika do križišča z Večno potjo.**

Navzočih je bilo 6 članov.

Za je glasovalo 6 članov. Proti ni glasoval nihče.

* 1. **PREDLOG SKLEPA:**

**Ukinejo se Ulica Polje cesta IV in Pot na debeli hrib.**

Navzočih je bilo 6 članov.

Za je glasovalo 6 članov. Proti ni glasoval nihče.

* 1. **PREDLOG SKLEPA:**

**Džamijska ulica se imenuje ulica, ki vodi do džamije.**

Navzočih je bilo 5 članov.

Za so glasovali 4 člani. Proti ni glasoval nihče.

* 1. **PREDLOG SKLEPA:**

**Sarajevsko ulico se ne imenuje v nadaljevanju od Džamijske ulice do Železniškega muzeja, ker še ni zgrajena do konca, bo pa potekala vzporedno s Parmovo ulico.**

Navzočih je bilo 5 članov.

Za so glasovali 4 člani. Proti ni glasoval nihče.

Ker je seja potekala v daljšem časovnem razkoraku, glede na druge seje KPNU, je komisija zaključila z obravnavo in omejila vsebino osnutka akta, zato je predsednik zaključil.

* 1. **PREDLOG SKLEPA:**

**Ulice, ki so predstavljene v gradivu GURS OGUL, se jim spremeni opise potekov zaradi sprememb v mreži cest MOL.**

Navzočih je bilo 5 članov.

Za je glasovalo 5 članov. Proti ni glasoval nihče.

* 1. **PREDLOG SKLEPA:**

**Na podlagi pripomb in delovnega osnutka odloka, se pripravi gradivo za 26. sejo MS MOL z naslovom osnutek Odloka o določitvi imen ulic, parka in sprememb potekov ulic na območju Mestne občine Ljubljana in tudi gradivo za predhodno razpravo kot .**

(Kamnogoriška cesta, Pilonova, Jerajeva ulica, Litostrojska cesta in Ulica Alme sSodnik, Novo Polje cesta XI, Novo Polje VII in Arničeva ulica, Sneberska cesta in Agrokombinatska,, Cesta na ježah, Studenec, Srednja pot, Cesta dveh cesarjev)

Navzočih je bilo 5 članov.

Za so glasovali 4 člani. Proti ni glasoval nihče.

Sklep je bil sprejet.

**AD 4**

**Pobude in vprašanja članov komisije,**

in razno

Člani niso razpravljali.

S tem je bil izčrpan dnevni red 6. seje komisije, ki jo je zaključil predsednik ob 20.45 uri.

Zapisal:

*Jan Skoberne Janez Moškrič*

Višji svetovalec I. Predsednik